b'\n_START_ARTICLE_\nPamba\n_START_PARAGRAPH_\nPamba je bil kralj Hatov, ki je vladal v zgodnjem 22. stoletju pr. n. \xc5\xa1t. (kratka kronologija) ali 23. stoletju pr. n. \xc5\xa1t. (srednja kronologija)._NEWLINE_Pambovo ime je omenjeno v poro\xc4\x8dilu Naram-Sina Akadskega o bitki proti zvezi 17 kraljev, med katerimi sta bila tudi Pamba, kralj Hatov, in Zipani, kralj Kane\xc5\xa1a. V Naram-Sinovem poro\xc4\x8dilu so prvi\xc4\x8d v zgodovini omenjeni Hati.  Obstoje\xc4\x8di prepis poro\xc4\x8dila je iz okoli 1400 pr. n. \xc5\xa1t., se pravi da je skoraj tiso\xc4\x8d let mlaj\xc5\xa1i od izvirnika.'